ddrg/super_eurlex huggingface dataset:
(6)

Līguma par Eiropas Savienības darbību (LESD) 21. panta 1. punktā ir noteikts, ka ikvienam Savienības pilsonim ir tiesības brīvi pārvietoties un dzīvot dalībvalstīs, ievērojot Līgumos noteiktos ierobežojumus un nosacījumus, kā arī to īstenošanai paredzētos pasākumus. Šos ierobežojumus un nosacījumus īsteno ar Eiropas Parlamenta un Padomes Direktīvu 2004/38/EK (3). Šis lēmums neietekmē minētās direktīvas piemērošanu, ar ko tiesības brīvi pārvietoties attiecina arī uz ģimenes locekļiem neatkarīgi no viņu valstspiederības, kad tie pavada Savienības pilsoni vai tam pievienojas. Tādējādi šis lēmums neattiecas uz Savienības pilsoņa ģimenes locekļiem, uz ko attiecas Direktīva 2004/38/EK, vai tāda trešās valsts valstspiederīgā ģimenes locekļiem, kam ir tādas pašas tiesības brīvi pārvietoties kā Savienības pilsoņiem saskaņā ar nolīgumu starp Savienību un tās dalībvalstīm, no vienas puses, un trešo valsti, no otras puses;
I PIELIKUMS

FORMULAS, PĒC KURĀM APRĒĶINA DALĪTI SAVĀKTO IZLIETOTO VIENREIZLIETOJAMO PUDEĻU DAUDZUMU

ASCB = (WSCB apart + WSCB blended)/(WBPM + WEWG) * 100 %

kur:

ASCB ir reciklēšanai dalīti savākto izlietoto vienreizlietojamo pudeļu daudzums, kas minēts 1. pantā WSCB apart ir to izlietoto vienreizlietojamo pudeļu masa, kas reciklēšanai dalīti savāktas atsevišķi no visiem citiem atkritumiem saskaņā ar 2. panta 4. punkta a) apakšpunktu; WSCB blended ir to izlietoto vienreizlietojamo pudeļu masa, kas reciklēšanas nolūkā dalīti savāktas kopā ar citiem atkritumiem saskaņā ar 2. panta 4. punkta b) apakšpunktu; WBPM ir tirgū laisto vienreizlietojamo pudeļu masa, kas minēta 3. panta 1. un 2. punktā; WEWG ir tirgū laisto vienreizlietojamo pudeļu masa, kas noteikta, balstoties uz šādu izstrādājumu atkritumu masu, kā minēts 3. panta 3. punktā.

WBPM = WBPM gross – WB out + WB in

WBPM gross ir tirgū laisto vienreizlietojamo pudeļu masa, kā minēts 3. panta 1. punktā; WB out ir to tirgū laisto vienreizlietojamo pudeļu masa, ko uzņēmēji vai fiziskas personas personiskai lietošanai ir eksportējušas vai pārvietojušas uz citu dalībvalsti, kā minēts 3. panta 2. punktā; WB in ir to tirgū laisto vienreizlietojamo pudeļu masa, ko uzņēmēji vai fiziskas personas personiskai lietošanai ir importējušas vai saņēmušas no citām dalībvalstīm, kā minēts 3. panta 2. punktā.

WB out = W B out moved to other MS + W B out exp + W B out moved to other MS by natural persons + W B out by natural persons

W B out moved to other MS ir to tirgū laisto vienreizlietojamo pudeļu masa, ko uzņēmēji pārvietojuši uz citām dalībvalstīm;; W B out exp ir to tirgū laisto vienreizlietojamo pudeļu masa, ko uzņēmēji eksportējuši; W B out moved to other MS by natural persons ir aplēstā to tirgū laisto vienreizlietojamo pudeļu masa, ko fiziskas personas pārvietojušas uz citu dalībvalsti personiskai lietošanai; W B out by natural persons ir aplēstā to tirgū laisto vienreizlietojamo pudeļu masa, ko fiziskas personas eksportējušas personiskai lietošanai.

WB in = W B in from other MS + W B in imported + W B in moved from other MS by natural persons + W B in by natural persons

W B in from other MS ir to tirgū laisto vienreizlietojamo pudeļu masa, ko uzņēmēji saņēmuši no citām dalībvalstīm; W B in imported ir to tirgū laisto vienreizlietojamo pudeļu masa, ko uzņēmēji importējuši; W B in moved from other MS by natural persons ir aplēstā to tirgū laisto vienreizlietojamo pudeļu masa, ko fiziskas personas pārvietojušas no citas dalībvalsts personiskai lietošanai; W B in by natural persons ir to tirgū laisto vienreizlietojamo pudeļu aplēstā masa, ko fiziskas personas importējušas personiskai lietošanai.

WEWG = TWSCB + Wother SCB + WMSW + Wlitter
4.2.

Darbības: līdz 154 nacionālas apmācības dienām attiecībā uz katru īstenošanas aģentūru, kas aptver iespējamo programmu piedāvājumu, no kura AVL dalībvalstis var izdarīt izvēli saskaņā ar savām prioritātēm un vajadzībām un apstiprināt oficiālā saziņā ar AVL sekretariātu (sk. zemāk a)-d) punktus). No 154 nacionālas apmācības dienām 94 dienas apmācība tiks sniegta tiešsaistē un 60 dienas – valstī uz vietas (piemēram, 12 piecu dienu ilgi pasākumi). Reaģējot uz konkrētiem apmācības lūgumiem, īstenošanas aģentūras sadarbībā ar AVL sekretariātu priekšroku dos attālinātai saziņai ar AVL valdībām (tālrunim, e-pastam un tiešsaistes videokonferencēm). Kā daļu no nacionālās apmācības piedāvājuma īstenošanas aģentūras piedāvās šādu veidu programmas (saraksts nav izsmeļošs): a) 2–5 dienu ievadkursi (tiešsaistē); b) nacionālās apmācības pasākumi, ar ko papildina I fāzē īstenotos pasākumus, piemēram: — kursu atkārtojums jaunām dalībnieku grupām, — kursi zināšanu atsvaidzināšanai, — kursi, kuros padziļināti apgūst konkrētus tematus (3–5 dienas) vai plašāku tematu loku (vairāk nekā 5 dienas) un — specializēti kursi konkrētai mērķauditorijai (piem., loģistikas kursi amatpersonām, kas pārvalda ieroču un munīcijas krājumus); c) kursi jaunpienācējiem (10 dienas vai ilgāki padziļināti kursi amatpersonām, kuras sāk pildīt ar VIKI saistītus pienākumus); un d) apmācības programma AVL valstī, kura nav atbalsta saņēmēja, ja brauciens uz atbalsta saņēmēju valsti nav iespējams (2 pasākumi, katrs 5 dienas ilgs, tostarp transports un ēdināšana/izmitināšana dalībniekiem). Jāatzīmē, ka vajadzības gadījumā projekts saviem apmācības pasākumiem piemēros jauktu (hibrīdu) mācīšanās pieeju, kurā tiešsaistes resursu izmantošana apvienota ar klātienes un tiešsaistes apmācību.
(18)

Saskaņā ar Vācijas federālo autotransporta pārvaldi (6)2021. gada 3. maijā Vācijā 102 426 personām bija C, C1, CE vai C1E kategorijas vadītāja apliecība, kuras derīguma termiņš beidzas no 2021. gada 1. jūlija līdz 2021. gada 30. septembrim, savukārt 10 517 personām bija D, D1, DE vai D1E kategorijas vadītāja apliecība, kuras derīguma termiņš beidzas tajā pašā laikposmā. 51 799 personām, kurām ir C, C1, CE, C1E kategorijas vadītāja apliecība, un 8 331 personām, kurām ir D, D1, DE vai D1E kategorijas vadītāja apliecība, katra kopā ar koda “95” marķējumu, attiecīgās arodprasmes apliecības (“APA”) termiņš arī beidzas no 2021. gada 1. jūlija līdz 2021. gada 30. septembrim.
(8)

Saskaņā ar Regulu (ES) 2021/953 iestādes vai citas izraudzītās struktūras, kas ir atbildīgas par sertifikātu izdošanu un kas izdošanas procesā veic persondatu apstrādi, ir pārziņi, kas minēti Eiropas Parlamenta un Padomes Regulas (ES) 2016/679 (3) 4. panta 7. punktā. Atkarībā no tā, kā dalībvalstis organizē izdošanas procesu, var būt viena vai vairākas iestādes vai izraudzītās struktūras, piemēram, reģionāli veselības dienesti. Ievērojot subsidiaritātes principu, to dalībvalstis izvēlas pašas. Tādējādi dalībvalstis ir vislabākajā pozīcijā, lai, ja tajās ir vairākas iestādes vai citas norīkotās struktūras, nodrošinātu, ka to atbildības jomas ir skaidri nošķirtas neatkarīgi no tā, vai tās ir atsevišķi vai kopīgi pārziņi (piemēram, reģionālie veselības dienesti, kas sertifikātu izdošanai izveidojuši kopīgu portālu pacientiem). Tāpat attiecībā uz sertifikātu verifikāciju, ko veic galamērķa vai tranzīta dalībvalsts kompetentā iestāde vai pārrobežu pasažieru pārvadājumu pakalpojumu sniedzēji, kam saskaņā ar valsts tiesību aktiem Covid-19 pandēmijas laikā ir jāveic konkrēti sabiedriskās veselības aizsardzības pasākumi, tādiem verificētājiem ir jāievēro pienākumi, kas noteikti datu aizsardzības noteikumos.
(2)

Būtu jāpieņem īpaši pasākumi, jo īpaši, lai paredzētu nosacījumus Līgumu piemērošanai minētajiem reģioniem. Šādiem pasākumiem ir jāņem vērā minēto reģionu īpatnības un grūtības, neietekmējot Savienības tiesiskā regulējuma integritāti un saskaņu, tostarp iekšējo tirgu un kopējo politiku. Neizdevīgie konkurences apstākļi, ar kuriem saskaras Francijas tālākie reģioni, ir minēti Līguma 349. pantā: attālums, tas, ka tās ir salas, maza teritorija, sarežģīts reljefs un klimats un tautsaimniecības atkarība no dažiem ražojumiem. Šie pastāvīgie ierobežojumi nozīmē, ka Francijas tālākie reģioni ir atkarīgi no izejvielu un enerģijas importa, tiem ir jāveido lielāki krājumi un vietējais tirgus ir mazs apvienojumā ar mazattīstītu eksporta darbību utt. Visi šie neizdevīgie konkurences apstākļi palielina ražošanas izmaksas, un līdz ar to vietējo ražojumu pašizmaksa, nepastāvot īpašiem pasākumiem, būtu mazāk konkurētspējīga salīdzinājumā ar līdzvērtīgām precēm, kas ražotas citur, pat ņemot vērā transporta izmaksas uz Francijas tālākajiem reģioniem. Tas apdraudētu vietējās ražošanas saglabāšanu. Tāpēc ir jāveic īpaši pasākumi, lai stiprinātu vietējo ražošanu, uzlabojot tās konkurētspēju.
PADOMES LĒMUMS (ES) 2021/838

(2021. gada 10. maijs)

par nostāju, kas Savienības vārdā jāieņem Tirdzniecības un ilgtspējīgas attīstības apakškomitejā, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz to ekspertu saraksta izveidi, kurus var izraudzīt par nolīguma 301. pantā paredzētās ekspertu grupas locekļiem

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (1) (“nolīgums”), stājās spēkā 2017. gada 1. septembrī.

(2) Ievērojot nolīguma 301. panta 3. punktu, Pusēm ir jāvienojas par sarakstu ar vismaz 15 personām, kurām ir speciālās zināšanas par nolīguma IV sadaļas 13. nodaļā (“13. nodaļa”) iekļautajiem jautājumiem un kuras var izraudzīt par ekspertu grupas locekļiem, lai izskatītu jebkuru jautājumu sakarā ar 13. nodaļu, kas nav apmierinoši atrisināts ar valdību apspriešanos.

(3) Savienība ir izvirzījusi piecus ekspertus, savukārt Ukraina ir nosaukusi trīs ekspertus. Ukraina ir apņēmusies līdz 2021. gada 31. decembrim nosaukt vēl divus ekspertus. Puses ir vienojušās par pieciem ekspertiem, kas nav ne vienas, ne otras Puses valstspiederīgie un kas var būt nolīguma 301. pantā paredzētās ekspertu grupas priekšsēdētāji.

(4) Lai nodrošinātu 13. nodaļas noteikumu efektivitāti, ir lietderīgi noteikt nostāju, kas Savienības vārdā ir jāieņem ES un Ukrainas Tirdzniecības un ilgtspējīgas attīstības apakškomitejā attiecībā uz to ekspertu saraksta izveidi, kurus var izraudzīt par nolīguma 301. pantā paredzētās ekspertu grupas locekļiem,

IR PIEŅĒMUSI ŠO LĒMUMU.

1. pants Nostājas, kas Savienības vārdā ir jāieņem ES un Ukrainas Tirdzniecības un ilgtspējīgas attīstības apakškomitejā, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz to ekspertu saraksta izveidi, kurus var izraudzīt par nolīguma 301. pantā paredzētās ekspertu grupas locekļiem, pamatā ir ES un Ukrainas Tirdzniecības un ilgtspējīgas attīstības apakškomitejas lēmuma projekts (2).

2. pants Šis lēmums stājas spēkā tā pieņemšanas dienā.

Briselē, 2021. gada 10. maijā Padomes vārdā – priekšsēdētājs J. BORRELL FONTELLES

(1) OV L 161, 29.5.2014., 3. lpp.

(2) Skatīt dokumentu ST 7733/21 http://register.consilium.europa.eu.
(9)

Lai nodrošinātu juridisko noteiktību uzņēmējiem, kas iesaistīti atmīnēšanas darbībās, un izvairītos no iespējama administratīvā sloga pieauguma, ko rada izmaiņas piemērojamajā nodokļu likmē, Horvātijai būtu jāspēj bez pārtraukuma piemērot atbrīvojumu no nodokļa. Tādēļ pieprasītā atļauja būtu jāpiešķir no 2020. gada 20. decembra, lai bez pārtraukuma turpinātu iepriekšējo kārtību, kas paredzēta Īstenošanas lēmumā 2014/921/ES.
(23)

Lai gan saskaņā ar Regulas (EK) Nr. 88/97 7. panta 1. punktu atļautais minēto Pušu atbrīvojums no paplašinātā maksājuma vai tā atlikšana netiek skarts, būtu jāatjaunina informācija par šīm Pusēm. 3. tabula TARIC papildu kods Agrākā informācija Izmaiņas A630 Vizija Sport d.o.o. Tržaška cesta 77, SI-1370 Logatec, Slovenia No maksājuma atbrīvotās Puses nosaukums mainīts uz: CULT d.o.o. 8983 Mandelli SpA Via Tommaso Grossi 5, IT-20841 Carate Brianza (MB), Italy No maksājuma atbrīvotās Puses juridiskā forma mainīta uz: Mandelli s.r.l. C560 Giant Gyártó Hungary Kft. Bajcsy-Zsilinszky út 78, HU-1055 Budapest, Hungary Šīs Puses, kurai maksājums atlikts, adrese mainīta uz: Jedlik Ányos utca 1, HU-3200 Gyöngyös, Hungary A813 Leader-96 Ltd. 19 Sedianka str., BG-4003 Plovdiv, Bulgaria Šīs Puses, kurai maksājums atlikts, adrese mainīta uz: 3 Vazrazhdane str., BG-4140 Rogosh, Bulgaria A565 Arkus & Romet Group Sp. Z o.o. Podgrodzie 32 C PL-39-200 Dębica, Poland No maksājuma atbrīvotās Puses nosaukums mainīts uz: Romet Sp. Z o.o.
(11)

Somija un Zviedrija ierosināja iekļaut 51 iekārtu, kas izmanto tikai biomasu. Dažas no šīm iekārtām 2004.–2007. gadā tika vienpusēji iekļautas ETS, un to Komisija apstiprināja saskaņā ar Direktīvas 2003/87/EK 24. pantu. Tomēr pēc tam saskaņā ar jaunu noteikumu Direktīvas 2003/87/EK I pielikuma 1. punktā iekārtas, kas izmanto tikai biomasu, tika izslēgtas no ES ETS. Šis noteikums ETS direktīvā tika ieviests ar Eiropas Parlamenta un Padomes Direktīvu 2009/29/EK (3), un kopš tās piemērošanas no 2013. gada 1. janvāra ar to ir noteikta jauna ETS darbības joma, tostarp attiecībā uz agrāko iekļaušanu. Tāpēc tādu iekārtu iekļaušana, kurās izmanto tikai biomasu, ir jānoraida attiecībā uz visiem bāzlīnijas perioda gadiem, tostarp periodu, kad tās bija uzskaitītas Direktīvas 2003/87/EK 11. panta 1. punktā.
(1)

Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses (“nolīgums”), Savienība parakstīja 2012. gada 26. jūnijā saskaņā ar Padomes Lēmumu 2012/735/ES (1) attiecībā uz Kolumbiju un Peru, un 2016. gada 11. novembrī – attiecībā uz Ekvadoru saskaņā ar Padomes Lēmumu (ES) 2016/2369 (2). Nolīgumu saskaņā ar tā 330. panta 3. punktu provizoriski piemēro no 2013. gada 1. marta starp Savienību un Peru, no 2013. gada 1. augusta starp Savienību un Kolumbiju un no 2017. gada 1. janvāra starp Savienību un Ekvadoru.
(3)

Komisijas 2014. gada 15. maija īstenošanas lēmuma pielikumā norādītā atbilde par azinfosmetila importu kļūdas pēc netika iekļauta Īstenošanas lēmuma (ES) 2020/2182 II pielikumā un tāpēc no Komisijas 2014. gada 15. maija īstenošanas lēmuma pielikuma tika svītrota. Šo atbildi par azinfosmetila importu svītrot no minētā īstenošanas lēmuma nebija domāts, tāpēc tā minētajā pielikumā būtu jāiekļauj no jauna.
(3)

Komisijas Deleģētā regula (ES) 2020/687 (2) papildina noteikumus par tādu sarakstā norādīto slimību kontroli, kuras minētas Regulas (ES) 2016/429 9. panta 1. punkta a), b) un c) apakšpunktā un Komisijas Īstenošanas regulā (ES) 2018/1882 (3) ir definētas kā A, B un C kategorijas slimības. Konkrētāk, Deleģētās regulas (ES) 2020/687 21. un 22. pants nosaka, ka A kategorijas slimības, arī Āfrikas cūku mēra, uzliesmojuma gadījumā ir jāizveido ierobežojumu zona un tajā jāveic konkrēti pasākumi. Turklāt minētās deleģētās regulas 21. panta 1. punktā noteikts, ka ierobežojumu zonā jāietver aizsardzības zona, uzraudzības zona un vajadzības gadījumā citas ap šīm aizsardzības un uzraudzības zonām vai to tuvumā esošas ierobežojumu zonas.
(5)

Lai līdz minimumam samazinātu tirdzniecības traucējumus, visas valstis, no kurām tagad saskaņā ar Īstenošanas regulu (ES) 2021/404 un (ES) 2021/405 ir atļauts Savienībā ievest gaļas produktus un kuras jau ir norādītas Lēmuma 2011/163/ES pielikumā dotajā sarakstā, būtu jānorāda minētajā pielikumā arī attiecībā uz dzīvnieku izcelsmes apvalkiem, jo tās jau ir sniegušas pietiekamas garantijas attiecībā uz atlieku uzraudzību. Turklāt apvalku gadījumā risks izriet nevis no dzīvnieka ārstēšanas, bet gan no tā, ka kaut kas tiek pievienots produktam, lai to nesabojātu baktērijas.
(1)

Ekonomisko partnerattiecību nolīgums starp Cariforum valstīm, no vienas puses, un Eiropas Kopienu un tās dalībvalstīm, no otras puses (1) (“nolīgums”), tika parakstīts 2008. gada 15. oktobrī, un to provizoriski piemēro no 2008. gada 29. decembra.
(2)

Līdz brīdim, kad tas stāsies spēkā, nolīgumu kopš 2016. gada 10. oktobra provizoriski piemēro starp Savienību un tās dalībvalstīm, no vienas puses, un Botsvānas Republiku, Lesoto Karalisti, Namībijas Republiku, Dienvidāfrikas Republiku un bijušo Svazilendas Karalisti, tagad Svatini Karalisti, no otras puses, un kopš 2018. gada 4. februāra – starp Savienību un tās dalībvalstīm, no vienas puses, un Mozambikas Republiku, no otras puses.
b)

līdz 2021. gada 24. maijam – uz liķieriem un “crème de”, kas definēti Regulas (EK) Nr. 110/2008 II pielikuma 32. un attiecīgi 33. punktā un ražoti no reģionāliem augļiem vai augiem, un no 2021. gada 25. maija – uz liķieriem un “crème de”, kas definēti Regulas (ES) 2019/787 I pielikuma 33. un attiecīgi 34. punktā un ražoti no reģionāliem augļiem vai augiem.
e)

tās dalība atbilst PESCO ciešākajām saistībām, kas precizētas Lēmuma (KĀDP) 2017/2315 pielikumā, jo īpaši tām saistībām, kuras palīdz izpildīt konkrētais PESCO projekts, atkarībā no minētā projekta specifiskuma. Uz spējām vērstu projektu gadījumā tās dalībai ir arī jāsekmē to prioritāšu izpilde, kuras izriet no Spēju attīstības plāna un koordinētā ikgadējā pārskata par aizsardzību (CARD), tai ir pozitīvi jāietekmē Eiropas aizsardzības tehniskais un rūpnieciskais pamats (EDTIB) un Eiropas aizsardzības rūpniecība jāpadara konkurētspējīgāka. Jo īpaši trešās valsts dalībai projektā ir jāsekmē galvenokārt spēku pieejamība, izvietojamība un sadarbspēja;
11. pants

EDAK vadītājs

3. Priekšatlases procesu rīko AP vadībā. Priekšatlases komisija sastāv no trim EĀDD pārstāvjiem. To vada Vadības komitejas priekšsēdētājs. Pamatojoties uz priekšatlases rezultātiem, AP iesniedz minētajai komitejai ieteikumu ar vismaz trīs kandidātu sarakstu, kas sastādīts priekšatlases komisijas izvēles secībā. Vismaz pusei kandidātu šajā priekšatlases rezultātu sarakstā būtu jānāk no dalībvalstīm. Atlases procesā kandidāti iesniedz minētajai komitejai savu redzējumu par EDAK, un pēc tam dalībvalstis tiek aicinātas rakstiskā, slepenā balsojumā sarindot kandidātus secībā. Vadītāju AP ieceļ no EĀDD personāla vidus uz laikposmu, kas nepārsniedz trīs gadus.
(14)

Itālijas konkurences iestāde Autorita’ Garante della Concorrenza e del Mercato (AGCM) savā 2020. gada 6. marta iesniegumā norāda, ka atjaunojamo energoresursu enerģijas ražošanai nevar identificēt atsevišķu tirgu, kas būtu nodalīts no tirgus enerģijas ražošanai no konvencionāliem resursiem. Iestāde norāda, ka no elektroenerģijas pieprasījuma apmierināšanas viedokļa ražošanu no atjaunojamajiem energoresursiem un konvencionālajiem resursiem var pilnīgi savstarpēji aizvietot un ka tirgus apstākļos pārdotās atjaunojamo energoresursu enerģijas īpatsvars ir augsts (vairāk nekā 50 % no kopējā apjoma). Šajā sakarā AGCM apgalvo, ka ražošanai no atjaunojamajiem energoresursiem piešķirtie stimuli kopš 2012. gada ir tikuši būtiski samazināti un ka laika gaitā to apjoms drīzāk kļuvis tāds, kas tikai nodrošina elektroenerģijas ražotājiem radušos izmaksu kompensēšanu.
—

Carmen KIEFER kundze, vietējas izpildstruktūras locekle ar vēlētām pilnvarām: Local Council of the municipality of Kuchl in Salzburg.
PADOMES LĒMUMS (ES) 2020/1420

(2018. gada 15. oktobris)

par to, lai Eiropas Savienības un tās dalībvalstu vārdā parakstītu un provizoriski piemērotu Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu,

ņemot vērā Aktu par Horvātijas Republikas pievienošanos un jo īpaši tā 6. panta 2. punktu,

ņemot vērā Eiropas Komisijas priekšlikumu,

tā kā:

(1) Eiropas un Vidusjūras reģiona valstu Nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses (1) (“nolīgums”), tika parakstīts Briselē 1995. gada 17. jūlijā. Nolīgums stājās spēkā 1998. gada 1. martā.

(2) Horvātijas Republika kļuva par Eiropas Savienības dalībvalsti 2013. gada 1. jūlijā.

(3) Saskaņā ar Akta par Horvātijas Republikas pievienošanos 6. panta 2. punktu par Horvātijas Republikas pievienošanos nolīgumam ir jāvienojas ar nolīgumam pievienotu protokolu (“protokols”). Saskaņā ar vienkāršotu procedūru protokolu noslēdz Padome, pieņemot vienprātīgu lēmumu dalībvalstu vārdā, un attiecīgā trešā valsts.

(4) Padome 2012. gada 14. septembrī pilnvaroja Komisiju sākt sarunas ar attiecīgajām trešām valstīm, ņemot vērā Horvātijas Republikas pievienošanos Savienībai. Sarunas ar Tunisijas Republiku sekmīgi noslēdzās 2018. gada 11. maijā.

(5) Tāpēc protokols būtu jāparaksta Savienības un tās dalībvalstu vārdā un būtu jāpiemēro provizoriski, kamēr tiek pabeigtas procedūras tā noslēgšanai,

IR PIEŅĒMUSI ŠO LĒMUMU.

1. pants Ar šo atļauj Savienības un tās dalībvalstu vārdā parakstīt protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā tā noslēgšanu. Protokola teksts ir pievienots šim lēmumam.

2. pants Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.

3. pants Protokolu provizoriski piemēro no 2013. gada 1. jūlija, kamēr tiek pabeigtas procedūras tā noslēgšanai.

4. pants Šis lēmums stājas spēkā tā pieņemšanas dienā.

Luksemburgā, 2018. gada 15. oktobrī Padomes vārdā – priekšsēdētāja F. MOGHERINI

(1) OV L 97, 30.3.1998., 2. lpp.
(5)

Uz “26. marta Dekrētlikuma Nr. 10-G/2020” un “19. jūnija Dekrētlikuma Nr. 27-B/2020” pamata, kas minēti Portugāles 2020. gada 11. augusta pieprasījumā, ir ieviesti vairāki pasākumi, lai novērstu Covid-19 uzliesmojuma ietekmi. Tas ietver jauno un vienkāršoto īpašo atbalstu darba līgumu saglabāšanai, izmantojot darba pagaidu pārtraukšanu vai normālā darba laika saīsināšanu. Šis pasākums ir līdzīgs 4. apsvērumā minētajam pasākumam, bet tajā ir vienkāršotas procedūras, lai nodrošinātu ātrāku piekļuvi līdzekļiem. Pasākums nodrošina pabalstu atbilstīgajiem uzņēmumiem, lai segtu 70 % no darbinieku atalgojuma, kas ir divas trešdaļas no to parastās bruto algas, kā arī paredz atbrīvojumu no darba devēja sociālā nodrošinājuma iemaksām. Šī divu trešdaļu korekcija ir ierobežota, un tai piemēro zemāko robežvērtību, kas vienāda ar valsts minimālo algu, un augstāko robežvērtību, kas vienāda ar trīskāršu valsts minimālo algu. Atbilstīgie uzņēmumi ir tie, kas ir pārtraukuši uzņēmējdarbību vai cieš no ieņēmumu zuduma vismaz 40 % apmērā 30 dienu periodā pirms atbalsta pieprasījuma iesniegšanas, salīdzinot ar to pašu mēnesi iepriekšējā gadā vai ar mēneša vidējo rādītāju divos mēnešos pirms minētā perioda. Pasākums ir pagarināts vairākas reizes, tostarp tika grozīts darbinieku atalgojuma aprēķins līdz četrām piektdaļām no viņu parastās bruto algas un ieviesta pakāpeniska atteikšanās no sociālā nodrošinājuma iemaksu atvieglojuma uzņēmumiem, kas saņem pabalstu. Tā kā sociālā nodrošinājuma iemaksu atvieglojums veido valdības nesaņemtos ieņēmumus, Regulas (ES) 2020/672 izpratnē to var uzskatīt par līdzvērtīgu publiskiem izdevumiem.
(12)

Saskaņā ar Apvienotās Karalistes sniegto informāciju 70 gadus veci un vecāki cilvēki un cilvēki ar noteiktiem medicīniskiem stāvokļiem, iespējams, vēlas līdz minimumam samazināt kontaktus ar citiem un nevēlas apmeklēt pasta nodaļas vai fotokabīnes, lai iegūtu dokumentus, kas vajadzīgi, lai aizpildītu pieteikumu papīra formā. Tiek prognozēts, ka laikposmā no 2020. gada septembra līdz 2020. gada 31. decembrim būs jāatjauno apliecības aptuveni 650 000 vadītājiem, kuri ir 70 gadus veci vai vecāki. Tas nozīmē, ka bez pagarinājuma no 2020. gada septembra daži no šiem 650 000 vadītājiem varētu zaudēt tiesības vadīt transportlīdzekli.